যুবভারতীতে বিশৃঙ্খলা, ২৪ ঘণ্টার মধ্যে শোকজের জবাব ডিজি-ক্রীড়া সচিবের

কলকাতা: যুবভারতীতে (Yuva Bharati Stadium) বিশৃঙ্খলার ঘটনায় শোকজ করা হয়েছিল রাজ্য পুলিশের ডিজি রাজীব কুমার (Rajiv Kumar), ক্রীড়া দফতরের প্রধান সচিব রাজেশ সিনহা এবং বিধাননগর পুলিশ কমিশনার মুকেশ কুমারকে। মুখ্যমন্ত্রীর নির্দেশে গঠিত অবসরপ্রাপ্ত বিচারপতি অসীম কুমার রায়ের নেতৃত্বাধীন তদন্ত কমিটি মঙ্গলবার এই তিন পদস্থ কর্তাকে শোকজ করেছিল। ২৪ ঘণ্টার মধ্যেই শোকজের জবাব দিলেন রাজ্য পুলিশের ডিজি রাজীব কুমার, ক্রীড়া দফতরের প্রধান সচিব রাজেশ সিনহা এবং বিধাননগর পুলিশ কমিশনার মুকেশ কুমার। সূত্রের খবর, নির্দিষ্ট সময়সীমার মধ্যেই তদন্ত কমিটির কাছে নিজেদের লিখিত বয়ান জমা দিয়েছেন তাঁরা।

গত ১৩ ডিসেম্বর যুবভারতীতে এসেছিলেন নিওনেল মেসি (Lionel Messi Kolkata)। তাঁকে দেখবেন বলে প্রচুর দর্শক মোটা টাকা খরচ করে টিকিট কেটেছিলেন। কিন্তু একাংশ দর্শকদের অভিযোগ তাঁরা মেসিকে দেখতে পাননি। তাঁকে ঘিরে রেখে ছিল নেতামন্ত্রীরা ও শতদ্রু ঘনিষ্টরা। মেসি মাঠে নামার খানিকক্ষণের মধ্যেই দর্শকদের মধ্যে উত্তেজনার সৃষ্টি হয়। বিশৃঙ্খল পরিস্থিতি তৈরি হয়। মাঠ ছাড়তে বাধ্য হন এই ফুটবলার। মাঠে বোতলা ছোঁড়া হয়ে,ভাঙচুড় চালান উন্মত্ত দর্শকরা। এই ঘটনার পর মমতা বন্দ্যোপাধ্যায়ের নির্দেশে তদন্ত কমিটি গঠিত হয়।বিশৃঙ্খলার ঘটনায় মঙ্গলবারই তিন পদস্থ কর্তা ডিজি রাজীব কুমার, ক্রীড়া দফতরের প্রধান সচিব রাজেশ সিনহা এবং বিধাননগর পুলিশ কমিশনার মুকেশ কুমারকে শো-কজের জবাবদিহি ২৪ ঘণ্টার মধ্যে দেওয়ার নির্দেশ দিয়েছিল রাজ্য সরকারের গড়া অনুসন্ধান কমিটি। সেই ডেডলাইন মেনেই জবাব দিয়েছেন তাঁরা।

আরও পড়ুন: পোড়া গন্ধ, চারিদিকে ইয়ের স্তূপ, পকেট ফায়ার নেভাতে দমকলের ৫ ইঞ্জিন এখনও কাজ করছে

সূত্রের খবর, ক্রীড়া দফতরের সচিব জানিয়েছেন, যে পর্যায়ক্রমে অনুষ্টান হওয়ার কথা জানানো হয়েছিল, তা হয়নি। তার সঙ্গে মূল অনুষ্ঠানের মিল ছিল না। উদ‍্যোক্তারা নিজেদের মতো করে পরিকল্পনা করেছিলেন ঘটনার দিনে।পরিবর্তন করা হয়েছে উদ্যোক্তা সংস্থার তরফে। রাজীব কুমার এবং বিধাননগরের সিপি মুকেশ কুমারের লিখিত বয়ান অবশ্য জানা যায়নি।এদিকে যুবভারতী কাণ্ডে তদন্ত আরও জোরদার করতে বাড়ানো হচ্ছে ‘সিট’-এর সদস্য সংখ্যা। নবান্ন সূত্রের খবর, আপাতত আরও আট পুলিশ আধিকারিককে এই দলে অন্তর্ভুক্ত করা হবে। কাজের প্রয়োজন অনুযায়ী ফের বাড়ানো হতে পারে সদস্যসংখ্যা।

অন্য খবর দেখুন